CELEX: 62017CN0438
Language: ro
Date: 2017-07-20 00:00:00
Title: Cauza C-438/17: Cerere de decizie preliminară introdusă de Bundesverwaltungsgericht (Germania) la 20 iulie 2017 – Bundesrepublik Deutschland/Taus Magamadov

16.10.2017   
            
            
               RO
            
            
               Jurnalul Oficial al Uniunii Europene
            
            
               C 347/9
            
         Cerere de decizie preliminară introdusă de Bundesverwaltungsgericht (Germania) la 20 iulie 2017 – Bundesrepublik Deutschland/Taus Magamadov
   (Cauza C-438/17)
   (2017/C 347/10)
   Limba de procedură: germana
   
      Instanța de trimitere
   
   Bundesverwaltungsgericht
   
      Părțile din procedura principală
   
   
      Recurentă: Bundesrepublik Deutschland
   
      Intimat: Taus Magamadov
   
      Întrebările preliminare
   
   
               1)
            
            
               Dispoziția tranzitorie de la articolul 52 primul paragraf din Directiva 2013/32/UE (1) se opune aplicării unei prevederi naționale potrivit căreia, în vederea transpunerii abilitării extinse față de reglementarea anterioară de la articolul 33 alineatul (2) litera (a) din Directiva 2013/32/UE, o cerere de protecție internațională este inadmisibilă în cazul în care solicitantului i s-a acordat protecție subsidiară într-un alt stat membru, în măsura în care, în lipsa unei prevederi tranzitorii, reglementarea națională se aplică și cererilor depuse înainte de 20 iulie 2015? Această interpretare se aplică în orice caz atunci când cererea de azil depusă în temeiul articolului 49 din Regulamentul (UE) nr. 604/2013 intră încă în totalitate sub incidența Regulamentului (CE) nr. 343/2003?
            
         
               2)
            
            
               Dispoziția tranzitorie de la articolul 52 primul paragraf din Directiva 2013/32/UE permite statelor membre să transpună, cu efect retroactiv, abilitarea extinsă prevăzută la articolul 33 alineatul (2) litera (a) din Directiva 2013/32/UE, cu consecința că sunt inadmisibile și cererile de azil formulate înainte de intrarea în vigoare a Directivei 2013/32/UE și înainte de transpunerea acestei abilitări extinse, dar care nu au fost soluționate definitiv la data transpunerii?
            
         
      (1)  Directiva 2013/32/UE a Parlamentului European și a Consiliului din 26 iunie 2013 privind procedurile comune de acordare și retragere a protecției internaționale (JO 2013, L 180, p. 60).